Silmapaistvad lauad, mida ise vineerist valmistada
#000000
Vineeri abil on võimalik enda kodu või kontor väga kiirelt ja lihtsate vahenditega modernseks muuta ning tegu ikkagi mujal maailmas juba väga popi materjaliga. Vineer on suurepärane materjal mitmekülgsete kujundusideede teostamiseks. Vineerimaailma laos on saadaval erineva mõõduga kasevineerist tükke, mida saad suurepäraselt oma meisterdamisprojektideks kasutada.
#000001
Vineerist lauapinna mustrimäng inspireerib ning pakub harmooniat. Võid olla kindel, et teist samasuguse puidusüüga lauda ei ole olemas. Laua pinda on kerge viimistleda kas kaitsva õli või vahaga. Samuti võib laua pinda vastavalt interjöörile ka toonida.
#000002
Industriaalses stiilis lihtne ja praktiline komplekt. Vaja läheb vaid täpset mõõtmis- ning lõikamisoskust, lisaks mõned kruvid. Tegemist väga lihtsa tehnoloogia ja minimalistliku kuid modernse vormiga. Kui lauale väiksed stopperitega rattad alla panna, siis saab lauda vastavalt vajadusele kergelt ka liigutada siia sinna. Nii saab seda kasutada kas söögilauana keset tuba, seina ääres või isegi abipinnana köögis. Selliseid detaile saame Vineerimaailmas kohapeal formaatsael ka valmis lõigata.
#000003
Kui ihkad ruumi natuke rohkem vunki juurde anda, siis miks mitte kasutada erinevaid värve ning materjale omavahel kombineerides. Selline laud sobib väga hästi aktsendiks interjööri. Sul tarvitseb muretseda vaid kihvtid metallist jalad ja need vajadusel värvida, mõned kruvid ning mõnus paks naturaalne või filmikihiga vineertahvel. Naturaalset vineeri võid samuti värvida. Eriliseks teeb kindlasti selle laua lisaks värvide mängule ka efektne triibuline lõikeserv.
#000004
Justnimelt ase, mitte laud, sest selle laua pealt ei kuku naljalt midagi maha ja lisariiulitega saab tekitada erinevaid tasapindu asjade käepärasemaks hoiustamiseks. Seda lauda ei pea asetama ilmtingimata klassikaliselt seina äärde vaid näiteks just seinast eemale. Nii saab istuda vaatega ruumi poole ning mõtted saavad vabalt lennata. Lisaks katab tagumine sein igasuguse korralageduse, mis laual valitseb ning nii saab iga hetk oma poolijäänud projektide kallale asuda ilma, et peaks hakkama uuesti kõike välja laduma ning inspiratsiooni ootama.
#000005
Huvitav ja põnev kuumaaluse projekt, mille saad teha täpselt selliselt, nagu ise soovi on. Vaata üle oma kodu vajadused, otsusta aluste kuju ning hakka meisterdama. Lõika välja just sulle meeldiv kuju, pildil on valitud kuusnurgad. Ühenda mitu erinevat kuju omavahel, et tekiks moodne ja omanäoline lauakate, mida saad kasutada kuumaaluse, kandiku või serveerimislauana. Töötle vineeri just selliselt, et see sobiks loodavasse keskkonda.
#000006
Selline minimalistliku ning rafineeritud välimusega mitmeotstarbeline laud sobib nii söögilauaks kui töölauaks peaaegu igasse interjööri. Lauajalad tekitava laua pinnale huvitava graafilise mustri. Mänguruumi annab lauale ka võimalus katta vineeri erinevat tooni laminaatidega.
#000007
Meilt küsitakse tihti kuidas seina või lakke paigaldatud paneelide nurgad viimistleda ja milliseid liiste kasutada ...
#000008
5 ideed: vineer rõdul või terrassil
#000009
Otsid sobivat materjali mustaks põrandaks või katusealuste väljaehitamiseks? Vineer on tänuväärt materjal, mida saab kasutada nii kodu sisustades kui ka ehitades - see on vastupidav ning ei pelga niiskust ...
#000012